DA Den Europæiske Unions Tidende C 73/45

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

(2009/C 73/07)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

RESUMÉ

RÅDETS FORORDNING (EF) Nr. 510/2006

»ČERNÁ HORA«

EF Nr.: CZ-PGI-0005-0409-19.10.2004

BOB ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Úřad průmyslového vlastnictví Adresse: Antonína Čermáka 2a 160 68 Praha 6-Bubeneč ČESKÁ REPUBLIKA Tlf. +420 220383111 Fax +420 224324718 E-mail: posta@upv.cz

2. Gruppe:

Navn: Pivovar Černá Hora, a. s. Adresse: Černá Hora 3/5 679 21 Černá Hora ČESKÁ REPUBLIKA Tlf. +420 516482411 Fax +420 516437201 E-mail: ekonom@pivovarch.cz Sammensætning: Producent/Forarbejdningsvirksomhed ( X ) Andet ( )

Det drejer sig om en undtagelse fra artikel 5, stk. 1, i forordning (EF) nr. 510/2006, eftersom der kun er én producent i området. Kravene i artikel 2 i Kommissionens forordning (EF) nr. 1898/2006 er opfyldt.

3. Produktets art:

Kategori: 2.1 — Øl

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn

»Černá Hora«

4.2. Beskrivelse

Den lyse øl er mellem til stærkt forgæret, gyldengul til gyldenbrun i farve, stærk skumdannende med godt bid, aromaen er medium til fyldig med en klar aroma af malt, humle og humlearoma. Smagens fylde skyldes hovedsagelig ugærede restekstrakter, der er kendetegnet ved en forskel mellem den tilsyneladende og den virkelige styrke. Der kan forekomme en meget svag smag og duft af gær eller frugt (ester). Aromaen er svag i styrke, hvilket er et tegn på det relativt lave indhold af uønskede biprodukter fra gæringen. Øllet er medium til stærk bitter og lettere til mild skarp med en længere eftersmag.

Det brune øl er medium til stærkt forgæret, rødlig til rødbrun i farven med god skumdannelse og med behagelig smag og aroma af humle. Det er mellemstærkt skumdannende med en typisk fyldig aroma, der skyldes forskellen mellem den tilsyneladende og den virkelige styrke og ugærede dele af råvarerne. Der kan forekomme smag af karamel og sirup.

Ølsorter og deres sansemæssige egenskaber:

Světlý ležák (lys pilsner) er medium til stærkt forgæret, gyldengul til gyldenbrun i farve, stærk skumdannende med godt bid, medium stærk aroma med en klar smag af malt, humle og med humlearoma. Der kan forekomme en meget svag smag og duft af gær eller frugt (ester). Øllet er medium bitter og er lettere skarpt med længere eftersmag.

Světlé výčepní pivo (lys fadøl) er mellem til stærkt forgæret, gyldengul til gyldenbrun i farve, stærk skumdannende med godt bid, fyldig aroma med klar smag af malt og med humlearoma. Der kan forekomme en meget svag smag af gær eller frugt (ester). Øllet er meget bitter og medium skarp med en længere eftersmag.

Nefiltrované výčepní pivo (ufiltreret fadøl) er kendetegnet ved god skumdannelse, gyldengul til gyldenbrun i farve, godt bid og fyldig aroma og med en smag og aroma af malt. Øllet er fremtrædende moderat skarpt, og er humleagtigt bitter, hvilket efterlader en behagelig aftagende smag af bitterhed uden skarphed eller astringens.

Tmavý ležák (mørkt pilsner) er øl med tilføjelse af karamel og farvet malt, det er medium forgæret, dybrød til rødbrun i farve, karamelagtig til sødlig i smagen og sart bitter.

Polotmavé výčepní pivo (halvmørk fadøl) er mellem til stærkt forgæret, rødlig til dybrød i farven, med stærk bid og behagelig humleagtig og med en moderat smag og aroma af karamel, og det er stærkt skumdannende.

Alle sorter Černá Hora er øl med lav gæring, der kendetegnes af særlige sansemæssige egenskaber og specielt den enestående aroma og smag med stærkt bid.

Lyst øl — kvalitetsreferencer:

Lys pilsner Lys fadøl Ufiltreret lys fadøl Startvægtfylde (vægtprocent) 11,00-12,99 8,00-10,99 8,00-10,99 Alkohol (% af volumen) 3,8-6,0 3,5-4,5 3,5-4,5 Farve EBC 8,0-16,0 7,0-16,0 7,8-16,0 Bitterstoffer EBC 20,0-45,0 16,0-28,0 16,0-28,0 pH 4,2-4,9 4,3-4,7 4,3-4,7 Forskel mellem tilsyneladende og virkelig styrke (rel. %) 1,0-10,0 1,0-10,0 1,0-10,0 Polyfenoler (mg/l) 130,0-230,0 130,0-230,0 130,0-230,0

Mørkt øl, halvmørkt øl — kvalitetsreferencer:

Lagerøl Halvmørkt fadøl Startvægtfylde (vægtprocent) 11,00-12,99 8,00-10,99 Alkohol (% af volumen) 3,6-5,7 3,5-4,5 Farve EBC 50,0-120,0 16,0-40,0 Bitterstoffer EBC 20,0-45,0 16,0-28,0 pH 4,1-4,8 4,3-4,7 Forskel mellem tilsyneladende og virkelig styrke (rel. %) 1,0-10,0 1,0-10,0 Polyfenoler (mg/l) 130,0-230,0 130,0-230,0

Råvarer:

Bygmalt

Der findes en lys malt, også kaldet »tjekkisk malt«, der fremstilles af toradet forårsbyg. Denne bygmalt er kendetegnet af lav opløselighedsgrad og lav gæringsgrad.

Følgende skema viser værdierne for kongresurt, der fremstilles af bygmalt:

Tør maltekstrakt (vægtprocent) min. 80 % Kolbach-indeks (%) 37-41 % Diastatisk aktivitet (WK-enheder) min. 220 Faktisk styrke (%) maks. 82 % Sprødhed (%) min. 75 %

Humle

Dette er Žatecký poloraný červeňák-sorten. Disse humler er særlig specifikke: De adskiller sig især fra andre humlesorter i forholdet mellem alfa-bittersyrer og beta-bittersyrer og indholdet af betafarsen. Der anvendes enten tørret humle eller humleekstrakt. (Anvend den oprindelige betegnelse, når sorten Žatecký poloraný červeňák anvendes, end når SKVN Žatecký chmel anvendes til produktion af øllet).

Vand

Der anvendes vand fra flere kilder til fremstillingen af Černá Hora. Vandet, der anvendes til brygningen, er blødt til mellemhårdt.

Ølgær

Der anvendes bundgærende gærstammer (Saccharomyces cerevisiae subs. uvarum), til fremstillingen af Černá Hora, da de giver den krævede forskel mellem tilsyneladende og virkelig styrke, som denne specifikation fastsætter

4.3. Geografisk område

Kommunerne i Černá Hora i det sydlige Mähren i Den Tjekkiske Republik.

4.4. Bevis for oprindelse

Ansøgeren om registrering af den geografiske betegnelse Černá Hora fører et register over leverandører af råvarer og et register over købere af det færdige produkt. For hvert produkt gives de påkrævede oplysninger om produktet, herunder adresser, så sporbarheden af produktet opretholdes.

Den samlede ølfremstillingsteknologi er under konstant overvågning. Gennemførelsen og resultaterne af disse kontroller registreres fortløbende. Alle råvarer, der indgår i produktionen af øl, er underlagt en kvalitetskontrol. Vandets kvalitet kontrolleres for mikrobiologisk egnethed og kontrolleres regelmæssigt. Der føres skriftlige fortegnelser over alle kontroller. Der føres også fortegnelser over de individuelle partier af råvarer, der anvendes til produktionen af de enkelte partier øl.

Overensstemmelse med varespecifikationen overvåges af den tjekkiske fødevarekontrol.

4.5. Produktionsmetode

Černá Hora fremstilles udelukkende med en dobbelt afkognings- og mæskningsproces. Den bitre urt koges afhængig af øllets startvægtfylde. Hovedgæringen finder sted uafhængigt af modningen af øllet. Dette er en klassisk produktionsproces uden forstærkende processer.

Ølbrygningen finder sted i bryghuset. Det malede malt blandes med vand, og kun en tredjedel af volumen opvarmes gradvist. Derved overføres stivelsen og andre af maltekstraktets substanser til blandingen, hvor stivelsen adskilles. Mæskningen gentages to gange, og hver mæskning opvarmes adskilt. Efter udmæskningsprocessen skilles rodspirerne fra, hvorved den første portion urt fremkommer. Rodspirerne skylles derefter ud med varmt vand, og opløsningen blandes med den første portion urt. Urten opvarmes herefter i 80 til 120 minutter med særskilte partier af humle eller humleprodukter, så der skabes en humleurt. Hvert bryg opvarmes til den startkoncentration af urt, der svarer til den startvægtfylde, øllet skal have. I de efterfølgende processer ændres øllets vægtfylde ikke.

Den opvarmede urt nedkøles derefter til gæringstemperatur, ølgæren tilsættes især de bundgærende gærstammer, og den første og vigtigste gæring af øllet finder sted. Denne hovedgæring finder sted i traditionelle åbne gæringsrum. Temperaturen må ikke overstige 9,5 °C. Hovedgæringen tager mellem 6 og 12 dage afhængig af den første urts vægtfylde.

Efter at hovedgæringen er afsluttet, lagres øllet. Dette finder sted ved lavere temperaturer end hovedgæringen — helt ned til 0 °C — og i lukkede tanke med moderat overtryk. Denne proces varer mellem 21 og 60 dage afhængig af øllets vægtfylde. I dette tidsrum bliver øllet klart, det mættes med kuldioxid, og smagen rundes af. Dette giver øllet et godt bid med tæt fast skum. Under lagringen forsvinder den ramme smag og duft af gær, bitterheden mindskes, og for nogle typer øl fremkommer den typiske aroma. Efter lagringsprocessen filtreres øllet straks, uden at startvægtfylden ændres, og det ledes over i tønder, flasker, dåser og beholdere. Det er også tilladt at fremstille ufiltreret øl. Slutproduktet skal opfylde kvalitetskravene i skemaerne i afsnit 4,2.

4.6. Tilknytning

Øllet Černá Hora, som der ansøges beskyttelse af geografisk betegnelse for, er blevet fremstillet i Černá Hora uafbrudt siden det trettende århundrede. Den første omtale på skrift af bryggeriet i Černá Hora stammer fra 1530.

Siden har der i Černá Hora været en rig tradition for bryggerier og fremstilling af øl. Bryggeriet har skiftet ejer mange gange, men mængden og kvaliteten af øl fra Černá Hora er steget støt. I 1949 blev bryggeriet nationaliseret og indgik gradvis i forskellige nationale virksomheder. Produktionen af Černá Hora fortsatte dog uafbrudt, og de traditionelle produktionsmetoder og -processer blev anvendt. I 1996 blev bryggeriet selvstændigt som del af en privatiseringsbølge.

Der findes omtaler af bryggeriets lange historie og ølbrygning i Černá Hora i mange dokumenter i det Mähriske nationalarkiv i Brno (for eksempel den dominikanske periode i Černá Hora, den af Josef den Anden beordrede matrikelliste over Černá Hora og Bořitov, og ejerskabsoverdragelser i Černá Hora og Bořitov osv.) og også Pivovar Černá Hora, a.s' arkiver (Černá Hora bryggeriet).

Bryggeriet udviklede sig, ølproduktionen steg, og bygningerne og produktionsudstyret blev udvidet og moderniseret. Disse ændringer havde kun en mindre indflydelse på Černá Hora-øllets specificitet, og det kan stadig betragtes som en drik, der har en tradition på flere hundrede år. Alle Černá Hora-bryggerne har været aktive i bevarelsen af Černá Hora-øllets historiske specificitet, og det er kun blevet ændret minimalt i tidens løb.

Černá Hora-øllet har vundet mange nationale og internationale priser og udmærkelser i nationale og internationale konkurrencer og på handelsmesser, hvilket vidner om dets kvalitet og popularitet (for eksempel Táborský palcát (byen Tabor's scepter), Cena českých sládků (tjekkiske ølbryggeres pris), Pivo spanilých jízd (hussiternes ølpris), Zlatý pohár Pivex (Pivex-handelsmessens gyldne krus) and Česká pivní pečeť (tjekkisk ølsegl)).

Černá Hora-øllets berømmelse og popularitet fremgår også af, at kommunen Černá Hora hvert forår og efterår i de sidste ti år har organiseret mange kulturelle og sociale begivenheder, der fejrer øllet. I april afholdes Vítání jara (APRÝLES) (forårsfest) og i september Pivní pouť (ølhandelsmesse). Disse begivenheder tiltrækker flere hundrede tusinde besøgende, der ikke kun kommer fra omegnen af Černá Hora, men fra alle egne af Tjekkiet og fra udlandet.

Øl fra Černá Hora nævnes også i forskellige encyklopædier, for eksempel Verhoef, Berry: Large Encyclopaedia of Beer, Čestlice, Rebo Productions, 2002, Jackson, Michael: Great Beer Guide, Prague, Fortuna Print, 2001. Der er også blevet skrevet og offentliggjort mange artikler i nationale og lokale aviser og blade. I Černá Hora, udgives tidsskriftet »Černohorský máz«, der blandt andet oplyser om Černá Hora-øllets succes'er i forskellige konkurrencer og på forskellige handelsmesser.

I 1995 skrev historikeren Leoš Vašek fra Brno om Černá Hora-øllet i sin bog »V ČERNÉ HOŘE PIVA MOŘE — z historie černohorského pivovarnictv« (I ČERNA HORA ET HAV AF ØL — en historie om Černá Hora-bryggeriet).

4.7. Kontrolorgan

Navn: Státní zemědělská a potravinářská inspekce, inspektorát v Brně Adresse: Běhounská 10 601 26 Brno ČESKÁ REPUBLIKA Tlf. +420 542424011 Fax +420 542426717 E-mail: epodatelna@szpi.gov.cz

4.8. Beskrivelse

—

(1) EUT L 93 af 31.3.2006, s. 12.